পার্থ চট্টোপাধ্যায়ের শারীরিক অবস্থা নিয়ে বাড়ছে চিন্তা

কলকাতা: শিক্ষায় দুর্নীতি মামলায় গ্রেফতার করা হয় রাজ্যের প্রাক্তন শিক্ষামন্ত্রী পার্থ চট্টোপাধ্যায়কে। ইতিমধ্যেই নিয়োগ মামলায় একাধিকজন জামিন পেলেও এখনও জেল মুক্তি হয়নি পার্থর। কিন্তু গত সোমবার শারীরিক অবস্থার অবনতি হওয়ায় তাঁকে ভর্তি করানো হয় এসএসকেএম হাসপাতালে। তারপর কেটে গেছে প্রায় এক সপ্তাহ। কিন্তু হাসপাতাল সূত্রে জানা যাচ্ছে, প্রাক্তন শিক্ষামন্ত্রীর শারীরিক অবস্থার তেমন একটা উন্নতি হয়নি।

আরও পড়ুন: নদীয়ায় বাংলাদেশ সীমান্তে খোঁজ মেলা বাঙ্কার পরিদর্শন বিএসএফ ও এনসিবির আধিকারিকদের

হাসপাতাল সূত্রে জানা গিয়েছে, প্রাক্তন শিক্ষামন্ত্রীর ফুসফুসে সমস্যার কারণে তাঁকে ভর্তি করা হয় হাসপাতালে। শুধু ফুসফুসেই সমস্যা নয়, হাসপাতাল সূত্রে খবর তাঁর শরীরে কমে গেছে হিমোগ্লোবিনের মাত্রাও। ইতিমধ্যেই তাঁকে স্থানান্তরিত করা হয় ইমারজেন্সি অবজারভেশন ওয়ার্ড থেকে কার্ডিওলজি বিভাগের আইসিসিইউ-তে।

কিন্তু তাঁর শারীরিক অবস্থার এমন অবনতির কারণ কী? হাস্পাতালের তরফ থেকে জানানো হয়েছে, প্রাক্তন শিক্ষামন্ত্রীর খারাপ খাদ্যাভাসের কারণেই তাঁর শারীরিক অবস্থা দিন দিন অবনতি হচ্ছে। জেল সূত্রে বলা হয়েছে, পার্থ চট্টোপাধ্যায় প্রায় প্রতিদিনই জেলের ক্যান্টিন থেকে মাটন কিনে খান। সুধু তাই নয়, যেদিন যেদিন চিংড়ি মাছ হয়, সেদিনগুলতো তাঁর জন্য বরাদ্দ রাখতেই হয়। জেল সূত্রে খবর, সপ্তাহে প্রায় ৩ থেকে ৪ দিন মশলা যাতীয় খাবার তিনি বেশি খান। যার জেরে দিনে দিনে তাঁর শারীরিক অবস্থার অবনতি হচ্ছে। তবে আপাতত তাঁর খাওয়াতে কোন রুচি নেই বলেই জানা যাচ্ছে।

দেখুন অন্য খবর