বাসন্তী হাইওয়েতে পথ দুর্ঘটনায় আহত ছয় মাধ্যমিক পরীক্ষার্থী

দক্ষিণ ২৪ পরগণা: মিনাখাঁর চৈতল পল্লীমঙ্গল উচ্চ বিদ্যালয়ের মাধ্যমিকের সিট পড়েছিল মিনাখাঁ যতীন্দ্রনাথ বালিকা বিদ্যালয়ে। সেইমতো একটি টোটোয় করে সকালে মিনাখাঁ যতীন্দ্রনাথ বালিকা বিদ্যালয় পরীক্ষা দিতে আসে চৈতল পল্লী মঙ্গল উচ্চ বিদ্যালয়ের বেশ কয়েকজন ছাত্রী। তারা পরীক্ষা দিয়ে বাড়িতে ফেরার পথে কলকাতা বাসন্তী হাইওয়ের মিনাখাঁ পঞ্চায়েত অফিস সংলগ্ন জায়গায় দুর্ঘটনার কবলে পড়ে আহত হয়। ওই টোটো চালক চলন্ত অবস্থায় তামাক জাতীয় কিছু খাওয়ার চেষ্টা করছিল আর সেই সময় নিয়ন্ত্রণ হারিয়ে রাস্তার উপরে উল্টে যায় টোটোটি। টোটয় যেই ৪ জন ছাত্রী ছিল তাদের নাম, কল্যাণী নস্কর, কৃষ্ণা মন্ডল, সুমিতা মন্ডল, বৈশাখী পান্ডা। ঘটনায় ওই চার মাধ্যমিক পরীক্ষার্থী আহত হয়। স্থানীয়রা তাদের দ্রুত উদ্ধার করে মিনাখা গ্রামীণ হাসপাতালে এনে চিকিৎসা করায়। বর্তমানে তাদের মিনাখাঁ গ্রামীণ হাসপাতালে চিকিৎসা চলছে।

আরও পড়ুন: সংসদে সেদিন কেন ছিঁড়েছিলেন কাগজ? জানালেন মুখ্যমন্ত্রী

অন্যদিকে, মাধ্যমিক পরীক্ষা দিতে যাওয়ার পথে দুর্ঘটনার কবলে দুই ছাত্রী। অবস্থার অবনতি হওয়ায় তাদের স্থানান্তরিত করা হয় কলকাতার একটি হাসপাতালে। স্থানীয় সূত্রে জানা যায়, উত্তর ২৪ পরগনা জেলার বসিরহাট মহাকুমার মিনাখাঁর বাসিন্দা তথা বামন পুকুর হাইস্কুলের এবার মাধ্যমিক পরীক্ষার্থী দুই ছাত্রী এদিন পরীক্ষা দেওয়ার উদ্দেশ্যে তাদের পরীক্ষা কেন্দ্র মিনাখাঁর ধুতরদহ কল্যাণ পরিষদ উচ্চ বিদ্যালয়ে টোটো তে চেপে যাচ্ছিল। আর ঠিক সেই সময়ে অপর দিক থেকে দুরন্ত গতিতে একটি বাইক আসছিল। আর সেই বাইকের সঙ্গে মুখোমুখি সংঘর্ষ হয় টোটোটির। আর এই ঘটনাতেও আহত হয় ২ জন মাধ্যমিক পরীক্ষার্থী।

তড়িঘড়ি তাদের হাসপাতালে নিয়ে যাওয়া হলেও তাদের অবস্থা স্থিতিশীল হয়ে যায় বলে খবর। এবং পরীক্ষা শুরু হওয়ার নির্ধারিত সময়ের আগে সুস্থ হয়ে যাওয়ায় তাঁরা ঠিকঠাক ভাবে পরীক্ষা দিতে পারে বলে জানা যাচ্ছে।

দেখুন অন্য খবর